Meinshauseni penikeel

Meinshauseni penikeel (Potamogeton × meinshausenii) on hübriidne taimeliik penikeeleliste sugukonnas penikeele perekonnast. 

Meinshauseni penikeelt peab selle taksoni kirjeldaja Sergei Juzeptšuk iidseks värraks kamm-penikeele (Potamogeton pectinatus) ja Potamogeton vaginatus vahel. Sarnaneb väliselt kamm-penikeele lopsakasvulise vooluveevormiga Potamogeton pectinatus f. interruptus, milleks teda enamasti peetaksegi, kuid on sellest veelgi robustsem ning võrdlemisi kergesti eristatav selgelt tömbitipuliste lehtede järgi.

Eestis on taim haruldane.Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 317 Eesti taimede levikuatlase (2020) andmestiku viimasel perioodil (alates 2006) on teda leitud Ahja, Elva ja Võhandu jõest.

Viited

Välislingid

Kategooria:Eesti konnarohulaadsed
Kategooria:Penikeelelised